CELEX: 31985D0023
Language: el
Date: 1984-12-05 00:00:00
Title: 85/23/ΕΟΚ: Απόφαση της Επιτροπής της 5ης Δεκεμβρίου 1984 για την έγκριση προγράμματος σχετικά με την εμπορία στον τομέα εκτροφής μη καθαρόαιμων ίππων στην Ιρλανδία, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31985D0023

85/23/ΕΟΚ: Απόφαση της Επιτροπής της 5ης Δεκεμβρίου 1984 για την έγκριση προγράμματος σχετικά με την εμπορία στον τομέα εκτροφής μη καθαρόαιμων ίππων στην Ιρλανδία, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 013 της 16/01/1985 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Δεκεμβρίου 1984  για την έγκριση προγράμματος σχετικά με την εμπορία στον τομέα εκτροφής μη καθαρόαιμων ίππων στην Ιρλανδία, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (85/23/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 που αφορά την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1932/84 (2), και ιδίως το άρθρο 5,  Εκτιμώντας:  ότι, στις 3 Ιανουαρίου 1984, η ιρλανδική κυβέρνηση ανακοίνωσε το πρόγραμμα σχετικά με την εμπορία στον τομέα εκτροφής μη καθαρόαιμων ίππων·  ότι το εν λόγω πρόγραμμα αφορά, ιδίως, τη δημιουργία κέντρων εμπορίας και εκπαίδευσης με σκοπό τη σταθεροποίηση και την επέκταση των κυριότερων αγορών και την ανάπτυξη νέων αγορών· ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει αρκετά από τα στοιχεία που απαιτούνται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που θέτει το άρθρο 1 του εν λόγω κανονισμού είναι δυνατόν να επιτευχθούν, όσον αφορά τον προαναφερθέντα τομέα· ότι η προθεσμία που καθορίστηκε για την εφαρμογή του προγράμματος δεν υπερβαίνει την περίοδο που προβλέπεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με την εμπορία στον τομέα της εκτροφής μη καθαρόαιμων ίππων το οποίο διαβιβάστηκε από την ιρλανδική κυβέρνηση στις 3 Ιανουαρίου 1984, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ιρλανδία.  Βρυξέλλες, 5 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 180 της 7. 7. 1984, σ. 1.